“Obubbi bw’ettaka Training eri Masaka” RCC Katende
Bya Elisa Nicholas Ssekitende
Omubaka wa Gavumenti atuula mu Kibuga Masaka Ronald Katende, ategeezezza ng’ebikolwa eby’obubbi bw’ettaka bwebyegiriisa mu Kibuga Masaka nga bizingiddemu n’ebifo eby’enkizo ebya Masaka City!!
Katende abadde ayogerako nebanna Masaka mu Lukunggaana olumu mu Kibuga Kino, n’ategeeza nga Bwewaliwo okusoomozebwa ku Kibba Ttaka e Masaka, olw’abafere abakozesa Olukujjukujju okukyusakyusa ebiwandiiko n’ebyapa by’ettaka, olwo nebabba abantu n’okunyaga erimu ku Ttaka ly’ekibuga. “Obubbi bw’ettaka okutendekebwa (TRAINING) kuli wano Masaka, webasinziira nebabuna Uganda yonna” Katende bweyategeezezza.
Ono wabula aweze nga bwebatagenda kubaganya kutwala Ttaka ly’abantu, nakubulankanya byabugagga bya Kibuga. Katende agambye nti bangi abagezaako n’okujja mu offiisi ye okuculuppanya n’okukyusakyusa ebiwandiiko, naye basanga alaba era bangi tabaganya, nga waakugenda mu Maaso n’okubalwanyisa.
Katende weyaviiriddeyo okwogera bino, nga n’atwala eby’okuteekerateekera ekibuga Masaka (Physical Planner) Engineer Martin Kigozi yakwaatiddwa, ng’alumirizibwa okukyusakyusa enteekateeka/Pulaani z’ekibuga kino, n’akyusa ebifo awalambikibwa okuteeka enguudo n’abiguza abagagga, olwo enguudo n’azizza mu bifo ebirala wezitasaana kubeera!!
lug_Latn nso_Latn lug_Latn lug_Latn lug_Latn lug_Latn